Diari Oficial de la Generalitat Valenciana


Sumari del DOGV 4245, del 09-05-2002 (2002/4530)

ORDE de 17 d'abril de 2002, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació d'Educació Infantil denominat Bressols, SL, d'Onda (Castelló).
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/4530


Data del document
:   17-04-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Onda
    * ensenyament primari

ORDE de 17 d'abril de 2002, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació d'Educació Infantil denominat Bressols, SL, d'Onda (Castelló). [2002/4530]
  
L'expedient ha sigut incoat a instància dels representants de la mercantil Centre d'Educació Infantil Bressols, SL, en sol·licitud d'autorització d'obertura i funcionament d'un centre docent privat de nova creació per a impartir els ensenyaments corresponents al primer cicle de l'Educació Infantil, amb 3 unitats.
  
La Direcció General de Centres Docents va aprovar, per resolució de 13 de febrer de 2001, la proposta d'instal·lacions i ús educatiu dels espais reflectits en els plànols presentats per a l'autorització del centre, si bé posteriorment el promotor del centre sol·licità únicament el canvi d'us d'una de les aules.
  
Atés que el canvi d'ús d'una de les aules quant a les edats dels xiquets no modifica les instal·lacions aprovades i verificades per la Unitat Tècnica, encara que sí el programa educatiu de la documentació inicial que va ser objecte d'informe favorable pel Servei de Projectes i Construccions Educatives de data 31 de gener de 2001.
  
Atés que de l'informe del Servei de Projectes i Construccions Educatives de data 24 de gener de 2002, es desprén que amb el nou ús de les aules la capacitat total del centre passarà a ser de 45 llocs escolars.
  
Atés l'informe favorable de la Unitat d'Inspecció Educativa.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament del centre docent privat de nova creació que s'especifica en l'annex, amb les característiques, capacitat màxima i efectes dels ensenyaments autoritzats que s'hi assenyalen.
  
DISPOSICIÓ ADDICIONAL PRIMERA
  
El centre haurà de complir el que es disposa en l'article 6 del Reial Decret 1.004/1991, de 14 de juny (BOE de 26.06.91) i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
DISPOSICIÓ ADDICIONAL SEGONA
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 17 d'abril de 2002
  
El conseller de Cultura i Educació,
  
p.s.r. (art.4.1 Decret 111/2000,
  
DOGV núm. 3798, de 21 de juliol),
  
la subsecretària,
  
CARMEN NACHER PEREZ
  
ANNEX
  
Denominació genèrica del centre: Centre autoritzat d'Educació Infantil de Primer Cicle.
  
Denominació específica del centre: Bressols, SL.
  
Titular: Centre d'Educació Infantil Bressols, SL. CIF: N-16.671.087
  
Domicili: Av. del Mar, 29
  
Localitat: Onda
  
Província: Castelló
  
Codi: 35400209
  
Ensenyaments i capacitat que s'autoritzen, amb efectes des del curs 2001/2002:
  
- Educació Infantil, primer Cicle, amb 3 unitats i un màxim de 45 llocs escolars distribuïts de la següent manera:
  
\* 2 unitats xiquets d'1/2 anys, amb 26 llocs escolars.
  
\* 1 unitat xiquets de 2/3 anys, amb 19 llocs escolars.